TACC พุ่งเกือบ 7% ทำนิวไฮตั้งแต่เข้าตลาดฯ โบรกฯ ชูเป้า 10.60 บ.
TACC พุ่งเกือบ 7% ทำนิวไฮตั้งแต่เข้าตลาดฯ ล่าสุด ณ เวลา 15.44 น. อยู่ที่ 10.40 บาท บวก 0.65 บาท หรือ 6.67% สูงสุด 10.50 บาท ต่ำสุด 9.65 บาท ด้วยมูลค่าซื้อขาย 151.45 ล้านบาท ด้าน บล.เคจีไอ (ประเทศไทย) แนะซื้อเก็งกำไร ชูเป้า 10.60 บาท
27 ต.ค. 2559

ผู้สื่อข่าวรายงานว่า ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ล่าสุด ณ เวลา 15.44 น. อยู่ที่ 10.40 บาท บวก 0.65 บาท หรือ 6.67% สูงสุด 10.50 บาท ต่ำสุด 9.65 บาท ด้วยมูลค่าซื้อขาย 151.45 ล้านบาท ขณะที่ดัชนีหุ้นไทยโดยรวมบวก 0.44%

โดยราคาหุ้น TACC ปรับตัวสูงสุดนับตั้งแต่เข้าตลาดหลักทรัพย์เมื่อวันที่ 2 ธ.ค.58
ขณะที่ บล.เคจีไอ(ประเทศไทย) ระบุในบทวิเคราะห์ แนะนำซื้อเก็งกำไร TACC ให้ราคาเป้าหมายที่ 10.60 บาท และกำหนด Trailing stop ที่ 9.65 บาท